Document ID: /fineweb-2-swissfilter-quality_10-filterrobots/filtered/02038.jsonl.gz/6173

Raul Midón è in chantautur e ghitarrist da New Mexico, in um cun ina vusch extraordinaria e marcanta. Tut sulet sin il palc mussa el ina preschientscha incredibla, va tras tut ils stils e geners da musica, dal jazz, blues, R&B, folk e soul.
In musicist tschorv che fa gronda carriera
Sia carriera musicala ha el cumenzà sco chantadur per stailas da la musica da pop sco Shakira, Jennifer Lopez, Christina Aguilera, Ricky Martin, Julio Iglesias e José Feliciano. Dapi il 2002 è el solist, ha realisà divers discs e collavurà cun stars sco Jason Mraz, Herbie Hancock, Marcus Miller ubain Paquito D’Rivera.
Ses concert dal 2021 al festival Jazz Baltica al Timmendorfer Strand en Germania dal Nord, è vegnì mess a disposiziun dal barat da musica da la EBU.
Gist suenter udis parts dad in segund concert da quest barat: The New York Blue Note Quintet cun in tribut a Charlie Parker, in dals musicists ils pli genials dal temp dal bebop.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.